Western on tavaliselt vineerist kokku klopsitud ühetänavaline küla, mille ääres on saloon. Tänav on  sirge. Sobib hästi tulistamiseks. Mehed kannavad enamjaolt sellist sombreerot. Tavaline kinovärk. Siis tuli Clint Eastwood ja muutus osaks dekoratsioonist. Ilma Eastwoodita ei oleks metsik lääs selline, mis ta praegu on. Mäletan seda filmi härdalt ja uduselt. Olin vist mingi 4-5 aastane ja juhuslikult unustasid vanemad, mind õhtul teleka ette. Mustvalge soome televisioon..natuke võbelev pilt. Film eriti detailselt meeles ei ole. Kuid mäletan vaimustust, mida tekitas hetk kui CE viskas seljast metallplaadi, mis  oli kuulid kinni pidanud. Tundus vapustavalt nupukas. Kindlasti pole AFOD Leone-Eastwoodi koostöö kõige eredema film, aga vaatan seda alati austusega.    6.